Служители на ИАРА с мащабна акция срещу бракониери край езерото Вая | Via Pontica
Служители на ИАРА с мащабна акция срещу бракониери край езерото Вая
Изпълнителната агенция по рибарство и аквакултури /ИАРА/ проведе поредната мащабна нощна акция в района на бургаското езеро Вая.
Вая се намира западно от централната част на Бургас, между кварталите Горно Езерово и Долно Езерово и често става обект на бракониерски посегателства. Дори ограничителните мерки по време на пандемията от коронавирус не спират бракониерите на риба.
На 02.05.2020 г., в часовия диапазон от 19:00 до 22:30 часа, инспектори на „РК“ Бургас и служители от Обща администрация на ИАРА извършиха проверка по бреговете и във водите на езерото Вая. В хода на проверката, са установени в работно положение мрежи с улов в тях. Мрежите с дължина около 4300 м с големина на окото 100 мм, са иззети с констативен протокол срещу неизвестен нарушител, а уловената риба, 100 кг от вида шаран, е освободена и върната във водата.
Въпреки настоящата епидемиологична обстановка, служителите на агенцията продължават да извършват засилени проверки и наблюдения за спазване правилата за отговорен риболов и опазване на рибния ресурс.
Via Pontica 05/05/2020 Новини
← Среща на бургаските неправителствени организации
Екопарк „Вая“ приюти три лебеда, пуснати от Спасителния център на „Зелени Балкани“ →